Diari Oficial de la Generalitat Valenciana


Sumari del DOGV 6329, del 10-08-2010 (2010/8418)

Notificació de la interlocutòria dictada en el judici d'execució de títols judicials número 517/2009.
-----------------------------------------------------------------------------------------------------

### Dades del document

Número de DOGV
:   6329

Data del DOGV
:   10-08-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/8418


Organisme emissor
:   Jutjat de Primera Instància Número 25 de València

Tipus de document
:   Anunci

Notificació de la interlocutòria dictada en el judici d'execució de títols judicials número 517/2009. [2010/8418]  
Execució de títols judicials 000517/2009.  
De: CCS.  
De: Amparo Maribel Zambrano Loor.  
En el procediment a què es fa referència s'ha dictat, amb data 24 de març de 2001, la interlocutòria que, literalment, és com segueix:  
«Interlocutòria  
Jutgessa que la dicta: Ana María Mestre Soro.  
Lloc: València.  
Data: 24 de març de 2009.  
Antecedents de fet  
Primer. L'advocat de l'Estat, en nom i representació de CCS, va presentar una sol·licitud inicial de procediment admonitori dirigida contra Amparo Maribel Zambrano Loor, admesa mitjançant una provisió en què es va disposar requerir el pagament de la quantitat sol·licitada. El requeriment s'ha practicat sense que hi haja comparegut, presentat un escrit d'oposició o acreditat el pagament.  
Segon. El sol·licitant ha reclamat, per aquesta raó, que es despatxe l'execució i l'adopció de mesures a aquest fi.  
Fonaments de dret  
Primer. L'article 816.1 de la Llei 1/2000, d'Enjudiciament Civil (LECn), estableix que si el deutor requerit de pagament no paga al sol·licitant o compareix per a oposar-s'hi, en el termini de 20 dies, es dictarà una interlocutòria en què es despatxarà l'execució per la quantitat deguda.  
En aquest cas la sol·licitud del creditor, el requeriment que s'ha fet al deutor i la no-compareixença posterior davant aquest tribunal, permeten constituir títol que duu aparellada l'execució, d'acord amb el que estableix el número 9 de l'article 517 i 816.1 de la Llei d'Enjudiciament Civil, sent la quantitat reclamada vençuda, determinada i líquida.  
Segon. Atés que no és necessari en l'execució dels títols judicials el requeriment previ de pagament (article 580.1 de la LECn), pertoca decretar directament en aquesta resolució l'embargament dels béns designats per la part executant en tant que s'estimen suficients per a cobrir les quantitats reclamades, tal com estableix l'article 557.1.4 de la mateixa Llei d'Enjudiciament Civil.  
Tercer. L'executant pot sol·licitar en la demanda (article 549.1.4) les mesures d'investigació dels béns i drets de l'executat, sempre que expresse, com en aquest cas, les raons per les quals estima que l'entitat, organisme, registre o persona de què es tracta disposa d'informació sobre el patrimoni de l'executat i que aquell no pot obtindre per si mateix o a través del seu procurador, facultat de forma deguda a aquest efecte pel seu poderdant, mesures que es puguen portar a efecte de manera immediata quan no és necessari un requeriment de pagament com estableix l'article 554.1 de la Llei d'Enjudiciament Civil; per això pertoca accedir al que s'ha sol·licitat.  
Part dispositiva  
1. Es despatxa a instàncies de l' advocat de l'Estat, en nom i representació de CCS, part executant, l' execució contra Amparo Maribel Zambrano Loor, part executada, per la quantitat de 1940,05 euros de principal, més 582,02 euros pressupostats per a interessos i costes.  
2. Es declaren embargats com a propietat de l'executat, i en la mesura que en principi s'estimen suficients per a cobrir les quantitats per les qual es despatxa l'execució, els béns següents:  
Finca inscrita al Registre de la Propietat de Torrent 2, en el tom 2828; llibre 374; foli 223; finca número 4568.  
Requeriu l'executat esmentat, perquè, en el termini màxim de 10 dies, manifeste en aquest Jutjat la relació de béns i drets suficients per a cobrir la quantia de l'execució, amb l'expressió, si pertoca, de càrregues o gravàmens, així com, en el cas d'immobles, si estan ocupats, per quines persones i amb quin títol, amb l'advertència de les sancions que se li poden imposar, com a mínim per desobediència greu, en cas que no presente la relació dels seus béns, incloga béns que no siguen seus, n'excloga béns propis susceptibles d'embargament o no desvele les càrregues i gravàmens que hi pesen, així com la possibilitat d'imposar-li una multa periòdica si no respon degudament el requeriment. La notificació d'aquesta interlocutòria val de requeriment de forma deguda.  
Quant a la investigació del patrimoni de l'executat, expediu un ofici a l'oficina Regin i doneu-ne compte del resultat.  
Feu saber a les parts que, de conformitat amb el que estableix l'article 155.5 de la Llei d'Enjudiciament Civil, si canvien el domicili durant la substanciació del procés, ho hauran de fer saber de forma immediata al tribunal.  
Notifiqueu aquesta resolució als executats amb el lliurament d'una còpia de la demanda executiva i dels documents que s'hi adjunten, sense cap tipus de citació, perquè, en qualsevol moment puguen personar-se en l'execució.  
Aquesta resolució és ferma i no s'hi pot interposar cap recurs (articles 816.2 i 556.1 LECn), sense perjudici que la deutora puga oposar-se a l'execució despatxada, dins dels 10 dies següents a la notificació d'aquesta interlocutòria.  
Ho ordena i firma el jutge. En done fe».  
I atés que s'ignora el parador d'Amparo Maribel Zambrano Loor, a sol·licitud de la part actora, s'ha disposat, per la resolució del dia de hui, notificar-li mitjançant un edicte, la interlocutòria inserida.  
València, 24 de juny de 2010.- La secretària: Pilar Ferrando Mansanet.